Rootsis viis, Soomes ei ühtegi miljardäri - Äripäev
Rootsis viis, Soomes ei ühtegi miljardäri
27. juuni 2001, 09:05
Eelmine artikkel: Ninnas põrmustab Vilba kaardiprojekti
Järgmine artikkel: Venemaad kontrollivad oligarhid
Põhjamaade seas on dollarimiljardäride poolest rikkaim Rootsi viie inimesega, samas kui Soomes ja Islandil pole Forbesi andmeil veel ühtegi sellist, kirjutab Eesti Päevaleht.
Uustulnukaks Rootsi miljardäride hulgas on 58-aastane Antonia Johnson ühe miljardi dollariga. Johnson juhib oma vanavanaisa asutatud Axel Johnsoni gruppi, mis tegeleb peamiselt toidu- ja tarbekaupade jae- ja hulgimüügiga.
Kõige rikkam rootslane on 75-aastane IKEA mööbligigandi asutaja ja omanik Ingvar Kamprad 13 miljardiga, mis kindlustas talle 17. koha ülemaailmses arvestuses. Teisel kohal on 48-aastane Kirsten Rausing koos perega ja 9 miljardiga, mis on eelmisel aastal surnud Gad Rausingi pärandus. Nende jõukus tugineb pakenditootjale Tetra-Lavalile. Neljas pururikas rootslane on 53-aastane Stefan Persson, kaubamajaketi Hennes Mauritz suuromanik oma 5,3 miljardiga.
Nii Norras kui ka Taanis on kaks dollarimiljardäri, kelle varandus jääb aga Rootsi rikkuritele tublisti alla. Praegu kuum Äripäevas
URL: http://www.aripaev.ee/article/20010627/NEWS/306279943